**PATVIRTINA**

**Druskininkų „Ryto“ gimnazijos direktoriaus**

**2024 m. rugsėjo d.**

**įsakymu Nr. V-**

**DRUSKININKŲ „rYTO“ GIMNAZIJA**

**POVEIKIO PRIEMONIŲ TAIKYMO NETINKAMAI BESIELGIANTIEMS MOKINIAMS tvarkos APRAŠAS**

**I. BENDROSIOS NUOSTATOS**

1. Druskininkų „Ryto“ gimnazijos (toliau – Gimnazija) Poveikio priemonių taikymo netinkamai besielgiantiems mokiniams tvarkos aprašas (toliau – Aprašas) skirtas padėti Gimnazijos darbuotojams veiksmingai reaguoti į kraštutinius mokinių netinkamo elgesio atvejus bei iškilusią grėsmę, siekiant užtikrinti bendruomenės narių ir (ar) kitų asmenų fizinį ir psichologinį saugumą.

2. Aprašas yra parengtas vadovaujantis Lietuvos Respublikos švietimo ir mokslo ministro 2012 m. rugpjūčio 28 d. įsakymu Nr. V-1268 patvirtintomis rekomendacijomis „Dėl rekomendacijų dėl poveikio priemonių taikymo netinkamai besielgiantiems mokiniams“ ir nustato galimas taikyti poveikio priemones netinkamai besielgiantiems mokiniams, taip pat pagrindines šių priemonių taikymo Gimnazijoje sąlygas.

3. Sprendžiant mokinio elgesio problemas bei taikant poveikio priemones, vadovaujamasi Jungtinių Tautų vaiko teisių konvencija, Lietuvos Respublikos vaiko teisių apsaugos pagrindų įstatymu, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“, Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl socialinės pedagoginės pagalbos teikimo vaikams ir mokiniams tvarkos aprašo patvirtinimo“ (2024 m. gegužės 13 d. įsakymo Nr. V-553 redakcija), Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2024 m. gegužės 13 d. įsakymu Nr. V- 547 „Dėl psichologinės pagalbos teikimo tvarkos aprašo patvirtinimo“, Lietuvos Respublikos švietimo ir mokslo ministro 2004 m. rugsėjo 17 d. įsakymu Nr. ISAK-1462 „Dėl teisės pažeidimų, mokyklos nelankymo, narkotinių ir psichotropinių medžiagų vartojimo, ŽIV/AIDS, smurto ir nusikalstamumo prevencijos“ ir kitais teisės aktais, Gimnazijos tvarkomis, Mokymo sutartimi, taip pat prioritetiniais vaiko teisių ir interesų apsaugos ir gynimo, vaiko žmogiškojo orumo, individualizavimo, visapusiškumo, pagarbos ir protingumo principais.

4. Apraše vartojamos sąvokos:

4.1. **Draudžiami daiktai** – bet kokie daiktai (reikmenys), gaminiai ar medžiagos, kurių apyvarta uždrausta arba ribojama LR įstatymų ar kitų teisės aktų saugumo, sveikatos apsaugos ir kitais visuomenės poreikiais, taip pat kiti Gimnazijoje draudžiami turėti daiktai (reikmenys), gaminiai ar medžiagos, kurių sąrašas nurodomas Aprašo 1 priede, Gimnazijos darbo tvarkos taisyklėse ar kituose Gimnazijos veiklą reglamentuojančiuose dokumentuose.

4.2. **Netinkamas mokinio elgesys** – mokinio elgesys, keliantis realų pavojų jo paties ir (ar)

kitų asmenų gyvybei, sveikatai, psichologiniam ar fiziniam saugumui arba turtui, taip pat pasikartojantis, tyčinis, agresyvus, įžūlus, griaunantis ugdymo(-si) procesą elgesys, pažeidžiantis kitų asmenų garbę ir orumą bei psichologinį ir fizinį saugumą.

4.3. **Poveikio priemonė** – Gimnazijos darbuotojo veiksmai, kuriais siekiama nutraukti ar sustabdyti netinkamą mokinio elgesį bei atkurti psichologiškai ir fiziškai saugią, savitarpio pagarba grįstą ugdymo(-si) aplinką.

4.4. **Pagrįsti fiziniai veiksmai** – su fiziniu kontaktu susiję Gimnazijos darbuotojo veiksmai mokinio atžvilgiu, kurių gali būti imamasi siekiant nutraukti mokinio elgesį, keliantį realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui arba turtui, arba užkirsti jam kelią.

4.5. **Ugdymo(-si) vietos pakeitimas** – laikinas mokinio atskyrimas nuo kitų mokinių, tęsiant mokinio ugdymąsi kitoje Gimnazijos patalpoje arba teikiant mokiniui reikiamą švietimo pagalbą.

**II. POVEIKIO PRIEMONĖS IR BENDROSIOS JŲ TAIKYMO SĄLYGOS**

5. Gimnazijos darbuotojas, siekdamas užtikrinti įprastą tvarką, taisyklių laikymąsi, reaguojant į mokinio padarytus Gimnazijos tvarkos taisyklių, mokinio elgesio normų ir (ar) mokymo sutarties nuostatų pažeidimus **netinkamai besielgiančiam mokiniui** gali taikyti **drausmines auklėjamojo poveikio priemones, išdėstytas 6.1. – 6.14 papunkčiuose:**

6.1. Įspėjimas žodžiu; žodinį įspėjimą skiria klasės vadovas, dalyko mokytojas, budintis mokytojas ir kitas Gimnazijos darbuotojas;

6.2. Pastaba; pastabą skiria klasės auklėtojas, dalyko mokytojas, budintis mokytojas švietimo pagalbos specialistas, įrašydamas ją į elektroninį dienyną;

6.3. pokalbis su mokiniu (dalyko mokytojas, klasės auklėtojas, švietimo pagalbos specialistas, Gimnazijos vadovas);

6.4. elgesio aptarimas klasės kolektyve;

6.5. užpildytas „Netinkamo elgesio pranešimas“ (toliau – Pranešimas, 2 priedas);

6.6. raštiškas pasiaiškinimas (3 priedas);

6.7. švietimo pagalbos specialistų epizodinė pagalba ir konsultacijos;

6.8. elgesio svarstymas Gimnazijos vaiko gerovės komisijoje (toliau – VGK);

6.9. pagalbos vaikui plano sudarymas ir vykdymas (sudaro socialinis pedagogas pagal parengtą formą);

6.10. Gimnazijos administracijos taikomos priemonės (nesant poveikiui pritaikius priemones išvardintas 6.1 – 6.9 papunkčiuose):

6.10.1. pastaba, įforminta direktoriaus įsakymu (informuojami tėvai (globėjai, rūpintojai);

6.10.2. papeikimas, įformintas direktoriaus įsakymu (informuojami tėvai (globėjai, rūpintojai);

6.10.3. raštiškas policijos informavimas;

6.10.4. kreipimasis dėl minimalios ar vidutinės priežiūros priemonių taikymo mokiniui;

6.10.5. siūlymas nutraukti mokymosi sutartį, pasirenkant kitą mokyklą.

7. **Pranešimą** gali užpildyti klasės auklėtojas, dalyko mokytojas, budintis mokytojas, švietimo pagalbos specialistas, Gimnazijos vadovas ar kitas Gimnazijos darbuotojas:

7.1. Pranešimą užpildęs asmuo, informuoja apie tai mokinį ir paprašo jo pasirašyti. Mokiniui atsisakius tai padaryti, įrašoma „Atsisakė pasirašyti“. Mokinys užpildo raštišką pasiaiškinimą (3 priedas);

7.2. Pranešimą užpildęs asmuo, jei tai ne klasės auklėtojas, tą pačią dieną informuoja klasės auklėtoją (žodžiu, telefonu ar elektroniniame dienyne raštu) ir perduoda Pranešimą socialiniui

pedagogui;

7.3. gavęs Pranešimą, socialinis pedagogas bendradarbiauja su klasės auklėtoju, įvertina pranešimo turinį, aptaria su mokiniu jo elgesį. Klasės auklėtojas (jam nesant dėl nedarbingumo ar komandiruotės) socialinis pedagogas, atsižvelgiant į situaciją, informuoja mokinio tėvus (globėjus, rūpintojus) raštu elektroniniame dienyne arba telefonu, jei situacija neatidėliotina;

7.4. klasės auklėtojas susipažįsta su Pranešimo turiniu jame pasirašydamas;

7.5. Pranešimą socialinis pedagogas registruoja Poveikio priemonių taikymo netinkamai besielgiantiems mokiniams registracijos žurnale (toliau – Registracijos žurnalas, 4 priedas). Registracijos žurnalas saugomas socialinio pedagogo kabinete.

8. Mokinio, kuriam yra surašyti 3 Pranešimai, netinkamas elgesys yra svarstomas Gimnazijos VGK posėdyje, dalyvaujant mokinio tėvams (globėjams, rūpintojams). Apie mokinio turimus 3 Pranešimus socialinis pedagogas iš anksto prieš posėdį informuoja mokinį, klasės auklėtoją, VGK pirmininką – žodžiu, mokinio tėvus (globėjus, rūpintojus) telefonu arba raštu elektroniniame dienyne.

8.1. Jei mokinys, po jo netinkamo elgesio klausimų nagrinėjimo VGK ir teikiant jos rekomenduotą švietimo pagalbą einamųjų mokslo metų eigoje nekeičia savo elgesio, Gimnazijos direktorius VGK siūlymu kreipiasi raštu į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo.

9. **Pranešimas rašomas**, kai:

9.1. mokinio elgesys kelia realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui, pažeidžiama kitų asmenų garbė ir orumas, gadinamas Gimnazijos turtas;

9.2. mokinio pasikartojantis tyčinis, agresyvus, įžūlus elgesys griauna ugdymo(si) procesą;

9.4. mokinys vartoja necenzūrinius žodžius;

9.5. mokinys pamokos metu naudojasi telefonu be mokytojo leidimo, ignoruodamas jo pastabas;

9.6. pastebėjus mokyklos patalpose ar jos teritorijoje/prieigose vartojant ar radus pas mokinį tabako, alkoholio gaminius, elektronines cigaretes ar kitokias psichoaktyvias medžiagas, draudžiamus daiktus;

9.7. kitais atvejais, nurodytais Pranešime;

9.8. Visi Pranešimai galioja einamųjų mokslo metų laikotarpį.

10. Gimnazijos darbuotojas, esant Apraše nustatytoms sąlygoms ir siekdamas užtikrinti

bendruomenės narių ir (ar) aplinkinių saugumą, gali taikyti šias **poveikio priemones** ar imtis šių veiksmų:

10.1. pakeisti mokinio ugdymosi vietą;

10.2. iškviesti tą dieną budintį Gimnazijos vadovą (direktorių ar pavaduotoją ugdymui);

10.3. organizuoti mokinio daiktų patikrinimą;

10.4. panaudoti pagrįstus fizinius veiksmus.

11. Taikant poveikio priemones privalu atsižvelgti į mokinio specialiuosius ugdymosi poreikius, jo sveikatos būklę, psichologinę savijautą ir kitas, poveikio priemonės parinkimui ir taikymui svarbias, aplinkybes.

12. Poveikio priemonės taikomos mokiniui tik tada, kai Gimnazija yra išnaudojusi visas kitas galimas priemones ir švietimo pagalbos teikimo galimybes (pavyzdžiui, vesti individualūs pokalbiai su mokiniu ir jo tėvais (globėjais, rūpintojais) arba bent vienu iš jų ir kitos priemonės) ir jos nedavė laukiamų rezultatų, išskyrus neatidėliotinus atvejus, kai vaiko elgesys daro žalą ar kelia realų pavojų jo

paties ir (ar) kitų asmenų gyvybei, sveikatai, saugumui ar turtui. Kitais atvejais į mokinio padarytus

Gimnazijos tvarkos taisyklių, mokinio elgesio normų ir (ar) mokymo sutarties nuostatų pažeidimus reaguojama kitų teisės aktų nustatyta tvarka.

13. Apie mokiniui pritaikytą poveikio priemonę turi būti nedelsiant informuojamas Gimnazijoje budintis vadovas, mokinio tėvai (globėjai, rūpintojai) arba bent vienas iš jų, taip pat, esant

būtinybei, Savivaldybės administracijos Vaiko teisių apsaugos tarnyba ir (ar) Policijos komisariatas.

14. Mokiniui pritaikyta poveikio priemonė ir Gimnazijos darbuotojo veiksmai mokinio atžvilgiu fiksuojami raštu Registracijos žurnale.

**III. UGDYMO(-SI) VIETOS PAKEITIMAS**

15. Ugdymosi vietos pakeitimas gali būti taikomas mokytojo sprendimu, kai mokinio elgesys akivaizdžiai griauna mokinių ugdymosi procesą pamokos metu. Mokytojas, įvertinęs susidariusią situaciją tel. 861847690 gali išsikviesti budintį ar vieną iš Gimnazijos vadovų arba jo įgaliotą pagalbos mokiniui specialistą, kad padėtų nutraukti netinkamą mokinio ar mokinių grupės elgesį.

16. Pakeitus ugdymosi vietą, mokinys atlieka mokytojo paskirtas užduotis prižiūrimas Gimnazijos vadovo paskirto darbuotojo arba mokiniui teikiama reikiama švietimo pagalba: pirmadienį, trečiadienį – psichologo, antradienį – specialiojo pedagogo, ketvirtadienį, penktadienį – socialinio pedagogo.

17. Po pamokos mokinys palydimas į mokytojo kabinetą, jis suderina su mokytoju atsiskaitymo už užduotį laiką.

18. Mokinio ugdymosi vieta gali būti pakeičiama ne ilgesnei kaip šį sprendimą priėmusio

mokytojo pamokos trukmei. Esant būtinybei, šios priemonės taikymo trukmė gali būti pratęsiama Gimnazijos vadovo sprendimu, atsižvelgus į jo paskirto darbuotojo, prižiūrėjusio mokinį pakeitus jo ugdymosi vietą, arba pagalbos mokiniui specialisto rekomendaciją, tačiau ne ilgiau kaip iki tos dienos pamokų pabaigos.

19. Informuojami mokinio tėvus arba vieną iš jų telefonu, jiems neprisiskambinus, informuoja rašydamas pranešimą elektroniniam dienyne, taip pat informuoja žodžiu mokinio klasės auklėtoją – mokytojas arba socialinis pedagogas.

20. Registracijos žurnale fiksuojama taikyta poveikio priemonė.

**IV. GIMNAZIJOSVADOVO AR JO ĮGALIOTO ASMENS INFORMAVIMAS IR**

**INCIDENTO išSPRENDIMO TVARKA**

21. Mokyklos darbuotojas tel. 861847690 gali išsikviesti budintį Gimnazijos vadovą arba jo įgaliotą pagalbos mokiniui specialistą, kad padėtų nutraukti netinkamą mokinio ar mokinių grupės elgesį.

22. Budintis Gimnazijos vadovas arba jo įgaliotas darbuotojas tarpininkauja sprendžiant mokytojo ir mokinio ar mokinių grupės konfliktą, taip pat padeda mokytojui numatyti tolesnes mokinio (-ių) ugdymosi proceso organizavimo galimybes bei pagal kompetenciją inicijuoti ir (ar) spręsti švietimo pagalbos arba drausminių auklėjamojo poveikio priemonių taikymą mokiniui (-iams).

23. Mokytojas telefonu informuoja mokinio tėvus ar vieną iš jų (tėvams neprisiskambinus, rašo pranešimą elektroniniame dienyne), taip pat informuoja apie taikytą priemonę mokinio klasės auklėtoją.

24. Iškvietęs budintį Gimnazijos vadovą mokytojas apie taikytą poveikio priemonę tą pačią dieną informuoja socialinį pedagogą (žodžiu arba elektroniniame dienyne), kad mokiniui taikyta poveikio priemonė būtų užregistruota Registracijos žurnale.

**V. MOKINIO DAIKTŲ PATIKRINIMAS.**

**GIMNAZIJOS patalpų, teritorijOS ir jOS prieigų PATIKRINIMAS, MOKINIŲ bei aplinkos TESTAVIMAS dėl sąlyčio su PSICHOTROPINėmis MEDŽIAGomis**

25. Kilus pagrįstam įtarimui, kad mokinys gali turėti draudžiamų daiktų (ginklų, aštrių daiktų: peilių, švirkštų ar pan., dujų balionėlių, pirotechnikos priemonių, tabako ir alkoholio gaminių, narkotinių ar kitų toksinių, kenksmingų sveikatai medžiagų ar pavojingų daiktų ) arba mokinio savijauta yra kelianti nerimą, galimai apsvaigus nuo tabako ar kitų psichotropinių medžiagų, Gimnazijos darbuotojas:

25.1. pagalbą mokiniui teikia ir atlieka veiksmus, vadovaudamasis Gimnazijos darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas, tvarkos aprašu, patvirtintu Gimnazijos direktoriaus 2024 m. kovo 6 d. įsakymu Nr. VE1-103;

25.2. nedelsdamas (telefonu arba žodžiu) apie tai informuoja budintį Gimnazijos vadovą;

25.3. pakeičia mokiniui ugdymo vietą (atvesdamas jį į direktoriaus, pavaduotojo ugdymui, socialinio pedagogo kabinetą), neleidžia sunaikinti, išmesti draudžiamų daiktų ar medžiagų;

26. Gimnazijos darbuotojas ir (ar) Gimnazijos vadovas arba jo įgaliotas darbuotojas (socialinis pedagogas ar psichologas) turi teisę prašyti mokinio parodyti jo asmeninius daiktus. Mokinio daiktai negali būti tikrinami negavus jo sutikimo ir (ar) jam nedalyvaujant. Mokinio daiktų patikrinimas reglamentuojamas Mokymo sutarties 1 priede.

27. Jeigu mokinys sutinka parodyti savo asmeninius daiktus, patikrinimo metu turi dalyvauti mažiausiai du Gimnazijos darbuotojai, vienas iš jų – Gimnazijos vadovas arba jo įgaliotas darbuotojas (socialinis pedagogas ar psichologas).

28. Paaiškėjus, kad mokinys turi draudžiamų daiktų:

28.1. apie tai nedelsiant informuojami mokinio tėvai (globėjai, rūpintojai) arba bent vienas iš jų;

28.2. Gimnazijos darbuotojas, sulaikęs mokinį, užpildo Pranešimą;

28.3. Pranešimo ir mokinio pasiaiškinimo kopijos su paimtu draudžiamu daiktu tą pačią dieną perduodamas Policijos komisariatui;

28.4. Pranešimas registruojamas Registracijos žurnale.

29. Jei mokinys nesutinka parodyti daiktų, apie įtarimus dėl draudžiamų daiktų turėjimo nedelsiant informuojami mokinio tėvai (globėjai, rūpintojai) arba bent vienas iš jų ir jie kviečiami atvykti į Gimnaziją. Jiems nesutikus atvykti ir (ar) neatvykus nustatytu laiku, taip pat esant būtinybei, apie įtarimus dėl draudžiamų daiktų turėjimo nedelsiant informuojamas Policijos komisariatas.

30. Kol atvyks dėl mokinio daiktų patikrinimo iškviesti asmenys, mokinys turi būti prižiūrimas Gimnazijos vadovo paskirto Gimnazijos darbuotojo.

31. Gimnazijos vadovo ar jo įgaliotų asmenų pavedimu, galima atlikti mokinių ar Gimnazijos patalpų, teritorijos ar jos prieigų patikras. Patikroms ar (galimų pažeidimų) fiksavimui gali būti naudojami:

31.1. metalo detektoriai;

31.2. termovizinės kameros,

31.3. dronai, skraidyklės ir kitos oro skraidymo priemonės;

31.4. psichoaktyvių medžiagų aplinkos testai arba psichokatyvių medžiagų identifikavimo kortelė;

31.6. kitos inovatyvios medžiagos, naudojamos vykdyti foto/video fiksavimą ar medžiagų aptikimą.

32. Mokinių patikrinimai galimi Gimnazijos teritorijoje ir jos prieigose, neapibrėžiant erdvėje viso formaliojo ir neformaliojo mokymo metu. Patikrinimams gali būti pasitelkiamos teritorinės policijos įstaigos ar kiti juridiniai asmenys, kuriems suteikti Gimnazijos vadovo įgaliojimai.

**VI. PAGRĮSTI FIZINIAI VEIKSMAI**

33. Gimnazijos darbuotojas pagrįstus fizinius veiksmus mokinio atžvilgiu gali taikyti tik

tais atvejais, kai siekiama:

33.1. apsaugoti mokinį nuo savęs ar kitų asmenų (su) žalojimo;

33.2. užkirsti kelią ir (ar) nutraukti smurtinį mokinio elgesį prieš kitus mokinius, Gimnazijos darbuotojus ar kitus aplinkinius asmenis;

33.3. neleisti mokiniui palikti patalpos, jeigu jo pasišalinimas kelia grėsmę jo paties ar kitų asmenų saugumui;

33.4. nutraukti mokinių tarpusavio muštynes, jei mokinys(-iai) nereaguoja į žodinius Gimnazijos darbuotojo paliepimus jas nutraukti;

36.5. nutraukti mokinio veiksmus, kuriais niokojamas turtas, ir (ar) apsaugoti turtą nuo galimo sunaikinimo ar sugadinimo arba sustabdyti netvarką;

33.6. atskirti mokinį, griaunantį bendrą klasės tvarką ar Gimnazijos renginį, kai jis nepaiso pakartotinių reikalavimų ir raginimų laikytis elgesio taisyklių, išvedant jį iš patalpos (pavyzdžiui, klasės, salės, valgyklos ar pan.). Pamokos metu iš klasės pašalintas mokinys atlieka mokytojo paskirtas užduotis kitoje Gimnazijos patalpoje, prižiūrimas budinčio Gimnazijos vadovo paskirto darbuotojo, arba jam teikiama reikiama švietimo pagalba. Gimnazijos renginio metu pašalintas mokinys turi būti prižiūrimas budinčio Gimnazijos vadovo paskirto darbuotojo, kol teigiamai pasikeičia mokinio elgesys (pavyzdžiui, mokinys nusiramina, pasižada tinkamai elgtis ir pan.) arba kol mokinį pasiima jo tėvai (globėjai, rūpintojai) arba bent vienas iš jų, išskyrus atvejus, kai dėl objektyvių priežasčių jie pasiimti mokinio negali arba organizuoti mokinio perdavimą tėvams (globėjams, rūpintojams) arba bent vienam iš jų nėra tikslinga.

34. Pagrįsti fiziniai veiksmai gali varijuoti nuo stovėjimo tarp mokinių gresiant potencialiam atviram jų konfliktui, stovėjimo prieš mokinį, siekiant užkirsti kelią pavojingam mokinio elgesiui (pavyzdžiui, siekiant atitverti kelią prie lango, jei mokinys grasina iššokti, ar pan.), vedimo paėmus už rankos, iki mokinio sulaikymo, fiziškai apribojant mokinio veiksmus. Mokinio sulaikymas gali būti naudojamas tik ekstremaliose situacijose (pavyzdžiui, kai siekiama nutraukti mokinių muštynes, jeigu nėra kitų galimybių jų išskirti nenaudojant fizinės intervencijos; kai siekiama nutraukti mokinio save žalojantį elgesį, jį apglėbiant ir laikant tol, kol mokinys nurims, ir pan.).

35. Fizinis kontaktas su mokiniu yra laikomas tinkamu tokiose situacijose:

35.1. mokinį(-ius) laikant už rankos(-ų), sudarant ratą, žaidžiant žaidimus;

35.2. mokinį vedant už rankos;

35.3. guodžiant mokinį;

35.4. pasveikinant mokinį;

35.5. padedant neįgaliam mokiniui;

35.6. mokant mokinį groti instrumentu, šokti;

35.7. rodant mokiniui, kaip atlikti fizinius pratimus;

35.8. rodant mokiniui, kaip tinkamai laikyti rašymo, piešimo, kitas ugdymosi procese naudojamas priemones;

35.9. teikiant pirmąją pagalbą.

36. Fiziniai veiksmai laikomi nepagrįstais, draudžiamais ir traktuojami kaip smurtas mokinio atžvilgiu tokiais atvejais, kai jie:

36.1. naudojami kaip bausmė;

36.2. naudojami norint pademonstruoti savo viršenybę;

36.3. naudojami siekiant sukelti vaikui skausmą;

36.4. naudojama didesnė nei būtina fizinė jėga.

37. Pagrįstų fizinių veiksmų naudojimas neturi kelti grėsmės vaiko gyvybei ir sveikatai.

38. Gimnazijos darbuotojas, taikydamas pagrįstus fizinius veiksmus, visada privalo vadovautis minimalių būtinų fizinių veiksmų panaudojimo trumpiausiam būtinam laikotarpiui principu.

Pagristi fiziniai veiksmai registruojami registracijos žurnale.

**VII. BAIGIAMOSIOS NUOSTATOS**

39. Aprašas skelbiamas Gimnazijos interneto svetainėje [www.rytogimnazija.lt](http://www.rytogimnazija.lt).

40. Bendruomenės supažindinimas su Aprašu:

40.1. Gimnazijos mokytojai, klasių auklėtojai, švietimo pagalbos specialistai su Aprašu ir jo pakeitimais supažindinami per dokumentų valdymo sistemą „Kontorą“;

40.2. mokinius pasirašytinai naujų mokslo metų pirmos klasės valandėlės metu supažindina klasių auklėtojai;

40.3. mokinių tėvus (globėjus, rūpintojus) klasių auklėtojai supažindina pirmojo tėvų susirinkimo metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Druskininkų „Ryto“ gimnazijos

Poveikio priemonių taikymo netinkamai

besielgiantiems mokiniams tvarkos aprašo

1 priedas

**MOKINIAMS FORMALIOJO IR NEFORMALIOJO MOKYMOSI METU**

**DRAUDŽIAMŲ TURĖTI DAIKTŲ SĄRAŠAS**

1. Psichoaktyvios medžiagos sukeliančios apsvaigimą (narkotikai, psichotropinės ir kitos naujosios psichoaktyviosios medžiagos);

2. Tabako gaminiai (cigaretės, pypkės, snusai ar kitokios medžiagos, susijusios su nikotino vartojimu);

3. Energetiniai gėrimai, įvairūs purškalai, tabletės ar kitokios energetinį poveikį turinčios medžiagos;

4. Alkoholiniai gėrimai, impregnantai, maisto produktai turintys alkoholio;

5. Elektroninės cigaretės ir jų priedai;

6. Sprogstamosios medžiagos ir pirotechnikos priemonės.

7. Ginklai (šaunamieji, šaltieji (peiliai, kastetai)) ir kitos žalojimui skirtos priemonės medžiagos, įrankiai.

8. Kortos, žaidimai, ruletės ir kitos azartiniams žaidimams skirtos priemonės ar detalės.

9. Dujų balionėliai, elektrošokai, antrankiai, guminės lazdos ar kitos apsaugos priemonės, neturint teisės jas nešioti ir naudoti.

10. Vaistiniai preparatai, kuriems neturimi leidimai (receptai) vartoti ar turėti. Taip pat draudžiama turėti priemones, vartoti intraveninius vaistus, jei neturima teisė juos vartoti (švirkštai, kapsulės, adatos ir kt.).

11. Degios medžiagos, kurios gali sprogti, užsidegti ar uždūminti patalpas (degus skystis, sprogstamos ir degios medžiagos, petardos, fejerverkai, dūmadėžės ir kiti dūminiai užtaisai).

12. Garso įrašai, leidiniai, kurie tiesiogiai skatina ar propaguoja karą, terorizmą, rasizmą, žiaurų elgesį, smurtą, pornografiją.

Druskininkų „Ryto“ gimnazijos

Poveikio priemonių taikymo netinkamai

besielgiantiems mokiniams tvarkos aprašo

2 priedas

**PRANEŠIMAS DĖL MOKINIO NETINKAMO ELGESIO**

Data \_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinio (-ės) vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasė \_\_\_\_\_\_\_\_\_\_\_\_

Pamokos, pertraukos, renginio, išvykos metu (pabraukti):

- mokinio elgesys kėlė realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui;

- tyčinis, agresyvus, įžūlus elgesys griovė ugdymo(si) procesą;

- vartojo necenzūrinius žodžius;

- nereagavo į mokytojo pastabas;

- nedirbo pamokos (-ų) metu;

- be leidimo naudojosi mobiliuoju telefonu pamokoje;

- tyčiojosi iš klasės draugų, mokytojo;

- naudojo fizinį, psichologinį smurtą;

- gadino mokymo priemones, mokyklos inventorių;

- turėjo/ vartojo (pabraukti) tabako gaminius, elektronines cigaretes, alkoholinius gėrimus ar kitokias psichoaktyvias medžiagas (pabraukti) gimnazijos patalpose, teritorijoje (pabraukti);

- lošė kortomis ar kitus azartinius žaidimus iš pinigų.

Pranešusio asmens vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinio vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Druskininkų „Ryto“ gimnazijos

Poveikio priemonių taikymo netinkamai

besielgiantiems mokiniams tvarkos aprašo

3 priedas

**PASIAIŠKINIMAS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Data

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė, parašas

Druskininkų „Ryto“ gimnazijos

Poveikio priemonių taikymo netinkamai

besielgiantiems mokiniams tvarkos aprašo

4 priedas

**REGISTRACIJOS ŽURNALAS**

|  |  |  |  |  |  |
| --- | --- | --- | --- | --- | --- |
| Eil.  Nr. | Taikyta poveikio priemonė (ės) | Mokinio (-ių), kuriam (-iems) taikyta poveikio priemonės, vardas (-ai), pavardė (-ės), klasė | Poveikio priemonės (-ių) taikymo data | Mokyklos darbuotojas (-ai), taikęs (-ę) poveikio priemones | Pastabos (budintis mokyklos vadovas, mokyklos darbuotojų veiksmai ir kt.) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |